Nariadenie Komisie (ES) č. 426/2004
zo 4. marca 2004,
ktorým sa v spoločenstve stanovujú predajné ceny produktov rybolovu uvedené v prílohe II k nariadeniu Rady (ES) č. 104/2000 za rybársky rok 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s produktmi rybolovu a akvakultury [1], najmä na jeho článok 25 ods. 1 a 6,
keďže:
(1) Predajná cena spoločenstva sa má stanoviť pre každý výrobok uvedený v prílohe II k nariadeniu (ES) č. 104/2000 pred začiatkom rybárskeho roka na úrovni, ktorá je najmenej 70 % a neprevyšuje 90 % smernej ceny.
(2) Nariadenie Rady (ES) č. 2326/2003 [2] stanovuje smerné ceny na rok 2004 na všetky dotknuté produkty.
(3) Trhové ceny sa značne menia podľa jednotlivých druhov a spôsobu ich prezentácie, najmä v prípade olihňa a merlúzy európskej.
(4) Pre rozličné druhy a prezentácie zmrazených produktov vyložených v spoločenstve by preto mali byť stanovené rozličné konverzené faktory, aby sa stanovila cenová hladina, na základe ktorej sa stanovujú intervenčné opatrenia stanovené v článku 25 ods. 2 nariadenia (ES) č. 104/2000.
(5) Opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu,
PRIJALA TOTO NARIADENIE:
Článok 1
Predajné ceny spoločenstva, ktoré sa uplatňujú v rybárskom roku 2004 a týkajú sa produktov uvedených v prílohe II k nariadeniu (ES) č. 104/2000, a ich prezentácia a príslušné faktory konverzie sú uvedené v prílohe k tomuto nariadeniu.
Článok 2
Toto nariadenie nadobudne účinnosť deň po jeho uverejnení v Úradnom vestníku Európskej únie.
Bude sa uplatňovať od 1. januára 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. marca 2004